ทีเอ็มบี ธนชาต ลดดอกเบี้ยเงินกู้ MOR 0.25%
ทีเอ็มบี ธนชาต ช่วยผู้ประกอบการธุรกิจบรรเทาผลกระทบจากเศรษฐกิจ ลดดอกเบี้ยเงินกู้ MOR 0.25%


7 ก.พ. 2563

นายปิติ ตัณฑเกษม ประธานเจ้าหน้าที่บริหาร ทีเอ็มบี หรือธนาคารทหารไทย จำกัด (มหาชน) เปิดเผยว่า ในสภาวะที่ประเทศไทยได้รับผลกระทบจากปัจจัยทั้งภายในและภายนอกประเทศ ส่งผลกระทบให้เศรษฐกิจชะลอตัวต่อเนื่อง ธนาคารทีเอ็มบี และธนาคารธนชาต จึงได้ปรับลดอัตราดอกเบี้ยเงินกู้ MOR (Minimum Overdraft Rate) ลง 0.25% จากเดิม 7.175% เป็น 6.925% เพื่อแบ่งเบาภาระต้นทุนทางการเงินของลูกค้า และตอบสนองนโยบายของภาครัฐในการกระตุ้นสภาพคล่องทางเศรษฐกิจ โดยมีผลตั้งแต่วันที่ 7 กุมภาพันธ์ 2563 เป็นต้นไป
ทั้งนี้ ธนาคารทีเอ็มบี และธนาคารธนชาต เชื่อมั่นว่าการลดดอกเบี้ยในครั้งนี้ จะเป็นส่วนช่วยเสริมสร้างชีวิตทางการเงินที่ดีขึ้นให้กับคนไทย และเป็นตัวขับเคลื่อนเศรษฐกิจในภาพรวมของประเทศต่อไป
โดยลูกค้าที่สนใจสามารถสอบถามได้ที่ธนาคารทีเอ็มบี ทุกสาขา หรือ TMB Contact Center โทร.1558 หรือ www.tmbbank.com หรือธนาคารธนชาต ทุกสาขา โทร.1770 หรือ www.thanachartbank.co.th